Na podlagi 57. člena Zakona o javnih uslužbencih (Uradni list RS, št. [56/2002](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202002062800|RS-56|5850|2759|O|), [110/2002](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202002121800|RS-110|13138|5389|O|) - ZDT-B, [2/2004](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202004011500|RS-2|190|70|O|) - ZDSS-1, [23/2005](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202005031000|RS-23|1833|770|O|), [62/2005](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202005070100|RS-62|6491|2777|O|) - odl. US, [75/2005](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202005080900|RS-75|8129|3364|O|) - odl. US, [113/2005](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202005121600|RS-113|12195|5004|O|), [21/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006022700|RS-21|2213|830|O|) - odl. US, [23/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006030300|RS-23|2425|913|O|) - skl. US, [62/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006061500|RS-62|6719|2635|O|) - skl. US, [68/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006063000|RS-68|7177|2952|O|) - ZSPJS-F, [131/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006121400|RS-131|14512|5492|O|) - odl. US, [11/2007](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007020900|RS-11|1318|506|O|) - skl. US, [33/2007](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007041300|RS-33|4612|1764|O|), [69/2008](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008070800|RS-69|9470|3014|O|) - ZTFI-A, [69/2008](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008070800|RS-69|9473|3015|O|) - ZZavar-E, [65/2008](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008063000|RS-65|8688|2817|O|), [40/2012](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202012053000|RS-40|4227|1700|O|) - ZUJF) in 25. člena Zakona o delovnih razmerjih (Uradni list RS, št. [21/2013](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202013031300|RS-21|2771|784|O|), [78/2013](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202013092000|RS-78|8719|2826|O|) - popr., [47/2015](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202015063000|RS-47|5131|1930|O|) - ZZSDT, [33/2016](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202016050900|RS-33|4823|1428|O|) - PZ-F, [52/2016](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202016072900|RS-52|7675|2296|O|), [15/2017](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202017033100|RS-15|2205|741|O|) - odl. US) Občina Radenci objavlja prosto strokovno – tehnično delovno mesto:

**POSLOVNI SEKRETAR V REŽIJSKEM OBRATU VI (ŠIFRA DM: JO26004)**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje

p**ogoje za zasedbo strokovno – tehničnega delovnega mesta:**

* najmanj višja strokovna izobrazba, višješolska izobrazba (prejšnja)
* 6 mesecev delovnih izkušenj

**Opis del in nalog delovnega mesta:**

* koordiniranje poslovnih stikov,
* sodelovanje pri usklajevanju področij dela v občinski upravi in režijskem obratu,
* vodenje evidenc in priprava informacij na njihovi podlagi,
* izdajanje potrdil iz evidenc oziroma o dejstvih, o katerih organ ne vodi evidence, pa zakon določa izdajo potrdila o dejstvu,
* izvedba postopkov pridobivanja in razpolaganja z občinskim premoženjem,
* vodenje evidenc nepremičnega premoženja Občine Radenci,
* priprava in posodobitev Načrtov pridobivanja in razpolaganja premoženja Občine Radenci,
* vodenje in urejanje arhiva,
* opravljanje drugih upravnih nalog,
* vodenje knjige vhodne in izhodne pošte,
* vodenje evidence javnih naročil,
* vodenje evidence prisotnosti na delu,
* druge naloge po navodilih vodje režijskega obrata in direktorja občinske uprave.

**Prijava kandidata na razpisano prosto delovno mesto mora vsebovati:**

* 1. pisno Izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja/raven izobrazbe ter leto in ustanova, na kateri je bila izobrazba pridobljena.
	2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo in raven zahtevnosti dela, ki ga je opravljal pri tem delodajalcu.

Po trinajsti točki 6. člena ZJU se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Izbrani kandidat bo delovne izkušnje dokazoval z verodostojnimi listinami, iz katerih sta razvidna čas opravljanja dela in stopnja izobrazbe.

Zaželeno je, da prijava vsebuje tudi kratek življenjepis ter da kandidat v njej, poleg formalne izobrazbe navede tudi druga znanja in veščine, ki jih je pridobil. Kandidat naj delovne izkušnje, zaradi katerih ima lahko prednost pri izbiri, posebej izpostavi.

Izbrani kandidat bo opravljal delo na delovnem mestu Poslovni sekretar v režijskem obratu VI (ŠIFRA DM: JO26004). Z izbranim kandidatom bo sklenjeno delovno razmerje za nedoločen čas, s polnim delovnim časom (40 ur/teden), in poskusnim delom v trajanju 5 mesecev. Izbrani kandidat bo delo opravljal v prostorih Občine Radenci, na Radgonski cesti 9G, 9252 Radenci oz. v drugih prostorih, kjer Občina Radenci opravlja svoje naloge.

Kandidati pošljejo pisne prijave s prilogami v zaprti ovojnici z označbo: »za javno objavo prostega delovnega mesta Poslovni sekretar v režijskem obratu VI (šifra DM: J026004)« na naslov: Občina Radenci, Radgonska cesta 9g, 9252 Radenci, in sicer v roku 3 delovnih dni od objave na spletni strani Občine Radenci in spletnih straneh Zavoda Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov obcina@radenci.si, pri čemer veljavnost prijave ni pogojena z elektronskim podpisom. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Kandidati bodo o izbiri pisno obveščeni v osmih dneh po zaključenem postopku izbire. Obvestilo o končani izbiri bo objavljeno na spletnih straneh Občine Radenci (https://radenci.si/).

**Več informacij:**

Dodatne informacije o izvedbi postopka daje Jasna Divjak na telefonski številki 02 566 96 13, 041-686-687, e-pošta: jasna.divjak@radenci.si.

V objavi o prostem delovnem mestu se izraz kandidat, zapisan v moški slovnični obliki, uporablja kot nevtralen tako za ženske kot moške.

Številka: 110-0003/2019-1A

Datum: 1.4.2019

OBČINA RADENCI,

Roman LELJAK, župan